ใกล้ได้ฤกษ์ ครม.บิ๊กตู่ 2/1 เช็กสาย เขาและเธอเป็นใคร ทำไมถึงได้รับเลือก
ในที่สุด รัฐนาวา บิ๊กตู่ 2/1 คาดว่าใกล้จะได้ฤกษ์เปิดสักที เมื่อ บิ๊กตู่ บอกเองว่า เตรียมนำขึ้นทูลเกล้าฯ ภายในเดือน มิ.ย.นี้ ทั้งนี้ หน้าตา ครม.จะหล่อสวยแค่ไหน ทุกคนก็คงใกล้จะได้ยลโฉมกันเต็มที  ,(คาดการณ์รายชื่อ ครม.พล.อ.ประยุทธ์ ประกาศอย่างช้าสุดเดือนก.ค.นี้),ทีมข่าวเจาะประเด็นไทยรัฐออนไลน์ ได้รวบรวมประวัติของแต่ละบุคคล ใน ครม.บิ๊กตู่ ว่าเขา หรือเธอเหล่านั้น เป็นใครมาจากไหน มีเส้นสายเป็นมาอย่างไร จึงถูกเลือกตัวให้มา ร่วมหัวจมท้าย รวมใจกันเข้าบริหารประเทศไทยกับ รัฐบาลลุงตู่ 2 ,1.พล.อ.ประยุทธ์ จันทร์โอชา นายกรัฐมนตรี ควบ รมว.กลาโหม ,นายกรัฐมนตรีคนที่ 29 ของไทย บิ๊กตู่ คนหน้าเดิม และกำลังจะเป็นอดีตหัวหน้า คสช. หลังจากสร้างประวัติศาสตร์นั่งเก้าอี้นายกฯ สมัยแรก ตั้งแต่ 22 พ.ค. 2557 จนถึงปัจจุบันนานกว่า 5 ปี ในนามหัวหน้าคณะรักษาความสงบแห่งชาติ คสช. ด้วยสโลแกน คืนความสุขให้คนในชาติ ล่าสุด โผมีความเป็นไปได้สูงที่นายกฯ จะควบ รมว.กลาโหมด้วย ,2.พล.อ.ประวิตร วงษ์สุวรรณ รองนายกรัฐมนตรี ฝ่ายความมั่นคง ,บิ๊กป้อม พี่ใหญ่บูรพาพยัคฆ์ ดีลเมกเกอร์คนสำคัญที่ขาดไม่ได้ของรัฐบาล คสช. ร่วมหัวจมท้ายกับน้องบิ๊กตู่ ในการรัฐประหารปี 2557 มาแต่แรก การันตีความปึ้กด้วยการรู้จักมีเส้นสายทุกผู้คนในทุกวงการ คร่ำหวอดการเมืองมาอย่างยาวนาน ทั้งยังเคยร่วมรัฐบาลทักษิณ-รัฐบาลอภิสิทธิ์-มาจนถึงรัฐบาล บิ๊กตู่ งวดนี้โผล่าสุดออกมาแล้ว เหลือเพียงตำแหน่งรองนายกรัฐมนตรีตำแหน่งเดียว ส่วน รมว.กลาโหม ไปอยู่ที่น้องรักบิ๊กตู่ ถ่างขานั่งควบ 2 ตำแหน่ง  ,3.นายสมคิด จาตุศรีพิทักษ์ รองนายกรัฐมนตรีฝ่ายเศรษฐกิจ,ชื่อเล่น เฮียกวง นักปั้นเศรษฐกิจมือทอง คนสำคัญตั้งแต่รัฐบาล บิ๊กตู่ 1 จนมาถึงรัฐบาล บิ๊กตู่สมัย 2 พล.อ.ประยุทธ์ก็ยังเชื่อมั่น เรียกใช้บริการชนิดขาดไม่ได้ สำหรับนายสมคิดนี้เคยสร้างชื่อเป็นรองนายกรัฐมนตรีฝ่ายเศรษฐกิจในสมัยรัฐบาลทักษิณ 1 มาแล้วด้วย,4.นายวิษณุ เครืองาม รองนายกรัฐมนตรี ฝ่ายกฎหมาย ,เนติบริกรฝ่ายกฎหมาย มือฉมังของหลายรัฐบาลในหลายยุคหลายสมัย ลูกศิษย์ก้นกุฏิ ซือแป๋ นายมีชัย ฤชุพันธุ์ อดีตกรรมการร่าง รธน. เรียกว่าถ้าเป็นเรื่องสงสัยข้อกฎหมาย หรือคิดอะไรไม่ออก ขอให้ถามนายวิษณุ จะได้คำตอบในทุกเรื่อง ,5.นายจุรินทร์ ลักษณวิศิษฏ์ รองนายกฯ ควบ รมว.พาณิชย์,ชื่อเล่น อู๊ดด้า เพิ่งได้รับเลือกเป็นหัวหน้าพรรค ปชป.คนใหม่ แทนนายอภิสิทธิ์ เวชชาชีวะ ทั้งยังเป็นอดีต รมต.หลายสมัย อดีต ส.ส.พังงา มีคุณสมบัติโดดเด่น คือสามารถคุยหรือปรึกษาได้กับทุกคนในพรรค ปชป. ,6.นายอนุทิน ชาญวีรกูล รองนายกฯ ควบ รมว.สธ.,เจ้าของบริษัทรับเหมาก่อสร้างเอกชนรายใหญ่ของไทย อยู่ในตลาดหลักทรัพย์ เคยเป็น อดีต รมช.สาธารณสุข ในรัฐบาลทักษิณ เป็นเศรษฐีใจบุญ อุทิศตนขับเครื่องบินส่วนตัวรับส่งชาวบ้านที่เจ็บป่วยจนเป็นข่าวโด่งดังหลายครั้ง  ,7.นายศักดิ์สยาม ชิดชอบ รมว.คมนาคม พรรคภูมิใจไทย,น้องชายสุดรักของนายเนวิน ชิดชอบ แกนนำคนสำคัญในพรรคภูมิใจไทย ผู้อุทิศตนเป็นหัวหอกหาเสียงในเรื่องนโยบายกัญชาเสรี ในระหว่างช่วงเลือกตั้ง 24 มี.ค.ที่ผ่านมา ทั้งยังมีตำแหน่งเป็นเลขาธิการพรรคภูมิใจไทยอีกด้วย ,8.พล.อ.อนุพงษ์ เผ่าจินดา รมว.มหาดไทย,พี่รองบูรพาพยัคฆ์ บิ๊กป๊อก แห่งแผงอำนาจ 3 ป. อดีต ผบ.ทบ. เป็นอีกคนที่ร่วมหัวจมท้ายกับรัฐบาล คสช.มาตั้งแต่ต้น คอยดูแลด้านความมั่นคงทั้งประเทศให้กับ คสช. และตอนนี้ก็ได้รับการต่ออายุมาดูแลด้านความมั่นคงในตำแหน่งเดิม รมว.มหาดไทย สมัย 2 ,9.นายเฉลิมชัย ศรีอ่อน รมว.เกษตรและสหกรณ์ (ประชาธิปัตย์),(เสี่ยต่อ) เลขาธิการ ปชป. ส.ส.ประจวบคีรีขันธ์ ผู้จัดการมือดีลในการต่อรองตำแหน่ง ร่วมรัฐบาลบิ๊กตู่ 2 คนสำคัญของพรรคเก่าแก่พระแม่ธรณีบีบมวยผม  ,10.นายณัฏฐพล ทีปสุวรรณ รมว.ศึกษาธิการ (พลังประชารัฐ),ปาร์ตี้ลิสต์ลำดับที่ 1 ของพรรคพลังประชารัฐ อดีตแกนนำ กปปส. และอดีต ส.ส.กทม.พรรคประชาธิปัตย์ ที่ยกพวกจาก ปชป.มาเข้าพรรค พปชร. ซึ่งต้องยอมรับว่าเป็นสายหนึ่งที่หนุนบิ๊กตู่ได้เป็นนายกฯ สมัย 2 จนสมใจ ,11.นายอุตตม สาวนายน รมว.คลัง (พลังประชารัฐ),หัวหน้าพรรคพลังประชารัฐ 1 ใน 4 กุมารพรรค ที่ยอมเสียสละลาออกจากตำแหน่งรมต.ในรัฐบาลบิ๊กตู่ 1 ยอมเหน็ดเหนื่อยมาเดินสายหาเสียงให้ บิ๊กตู่ ได้เบิ้ลเก้าอี้นายกฯ รอบ 2 สมใจ  ,12.นายวราวุธ ศิลปอาชา รมว.ทรัพยากรธรรมชาติและสิ่งแวดล้อม (ชาติไทยพัฒนา),ลูกท๊อป ลูกชายหัวแก้วหัวแหวนของ เตี่ย บรรหาร ศิลปอาชา มังกรแห่งสุพรรณบุรี ผู้ล่วงลับ และเป็นน้องชายสุดรักของหนูนา น.ส.กัญจนา ศิลปอาชา หัวหน้าพรรคชาติไทยพัฒนา ,13.นายอัครา พรหมเผ่า รมว.ดิจิทัลเพื่อเศรษฐกิจและสังคม (พลังประชารัฐ),นายอัคราเป็นน้องชายของ ร.อ.ธรรมนัส พรหมเผ่า ส.ส.พะเยา แห่งพรรคพลังประชารัฐ ที่ได้มานั่งในตำแหน่งนี้เพราะเป็นโควตาของพี่ชาย เพราะ ร.อ.ธรรมนัส ขอตัวไปเป็น ส.ส.ในพื้นที่ เพื่อขอดูแลพี่น้องประชาชนแทน ,14.นายจุติ ไกรฤกษ์ รมว.พัฒนาสังคมและความมั่นคงของมนุษย์ (ประชาธิปัตย์),อดีตแม่บ้านพรรค อดีตเลขาธิการ ปชป. ยุคหัวหน้าอภิสิทธิ์ เวชชาชีวะ และยังเป็นอดีต ส.ส.พิษณุโลก จุติมักจะทำหน้าที่ปกป้องพรรค ปชป.เสมอมา แต่โดยปกติเขามักไม่แสดงความเห็นทางการเมือง หรือเคลื่อนไหวอะไรมากนัก ,15.นายสุชาติ ชมกลิ่น ส.ส.ชลบุรี รมว.แรงงาน (พลังประชารัฐ),เดอะเฮ้ง อดีตเลขาธิการสภาองค์การบริหารส่วนจังหวัดชลบุรี  ได้รับเลือกเป็นสมาชิกองค์การบริหารส่วนจังหวัดชลบุรี เมื่อปี 2551 เคยเป็นสมาชิกสภาผู้แทนราษฎร ส.ส.สังกัดพรรคพลังชลของตระกูลคุณปลื้ม ตอนนี้ย้ายข้ามมาอยู่ พปชร.,16.นายสุริยะ จึงรุ่งเรืองกิจ รมว.พลังงาน (พลังประชารัฐ),อาเจ๊ก(อา) ของนายธนาธร จึงรุ่งเรืองกิจ หัวหน้าพรรคอนาคตใหม่ ที่กำลังเป็นกระแสในโลกโซเชียล นายสุริยะเคยเป็นอดีต รมว.คมนาคม ในยุครัฐบาลทักษิณ 1 ทั้งยังเป็นอดีตเลขาธิการพรรคไทยรักไทย ทั้งนี้ประชาชนจำไม่ลืมคือกรณีเครื่องตรวจจับระเบิดซีทีเอ็กซ์ สนามบินสุวรรณภูมิ ,17.นายสมศักดิ์ เทพสุทิน รมว.ยุติธรรม (พลังประชารัฐ),ผู้กว้างขวางแห่งภาคเหนือตอนล่าง โดยเฉพาะแถบ จ.สุโขทัย อดีต รมต.หลายสมัย อดีตแกนนำกลุ่มวังน้ำยม ทั้งยังเคยดำรงตำแหน่ง รมต.ในยุครัฐบาลทักษิณ 1 ก่อนออกมาตั้งพรรคมัชฌิมา และแปลงร่างมาเป็นกลุ่มสามมิตร สังกัดพรรคพลังประชารัฐในปัจจุบัน ,18.นายพิพัฒน์ รัชกิจประการ รมว.การท่องเที่ยวและกีฬา (ภูมิใจไทย),เป็นเจ้าของสถานีบริการน้ำมันพีที (PT) ยึดหัวหาดค้าน้ำมันรายใหญ่ภาคใต้ มีรายได้ต่อปีนับแสนล้านบาท สามี นางนาที รัชกิจประการ อดีตสมาชิกวุฒิสภาจังหวัดพัทลุง และอดีตประธานสภาพัฒนาสตรีจังหวัดพัทลุง คนเก่งมีฐานเสียงในภาคใต้เข้มแข็ง ,19.นายอิทธิพล คุณปลื้ม รมว.วัฒนธรรม (พลังประชารัฐ),น้องชายนายสนธยา คุณปลื้ม ผู้ยิ่งใหญ่แห่งภาคตะวันออก ลูกชายกำนันเป๊าะ นายสมชาย คุณปลื้ม ที่ตัดสินใจยกตระกูลคุณปลื้มจากชลบุรี มาหนุนบิ๊กตู่นั่งเก้าอี้นายกฯ ,20.นายสุวิทย์ เมษินทรีย์ รมว.อุดมศึกษาและวิทยาศาสตร์วิจัยและนวัตกรรม (พลังประชารัฐ),1 ใน 4 กุมารพลังประชารัฐ อดีต รมว.วิทยาศาสตร์และเทคโนโลยี ผู้ทำงานเป็นนั่งร้านให้บิ๊กตู่ได้เดินหน้าสานฝัน กรุยทางไปสู่เก้าอี้นายกฯ รอบสอง อดีตที่ปรึกษาเศรษฐกิจคนสำคัญที่ติดตัวนายสมคิด จาตุศรีพิทักษ์มาตลอด ,21.ม.ร.ว.จัตุมงคล โสณกุล รมว.กระทรวงการต่างประเทศ (รวมพลังประชาชาติไทย) ,(หม่อมเต่า) อดีตผู้ว่าการธนาคารแห่งประเทศไทย (ธปท.) ในยุครัฐบาลทักษิณ ชินวัตร ผู้มีคารมเผ็ดร้อน ไม่ธรรมดา กล้าขัดใจ แม้ว ปมขึ้น-ไม่ขึ้นดอกเบี้ย จนเป็นที่ฮือฮามาแล้ว ซัด นักการเมืองเลวยิ่งกว่ากะหรี่ ถึงตอนนี้ตัดสินใจมาเป็นหัวหน้าพรรค รปช. ที่มีนายสุเทพ เทือกสุบรรณ แกนนำ กปปส.เก่า เป็นที่ปรึกษา ,22.นายสนธิรัตน์ สนธิจิรวงศ์ (พปชร.) รมว.อุตสาหกรรม เลขาธิการพลังประชารัฐ อดีต รมว.พาณิชย์ รัฐบาล บิ๊กตู่1 คู่หูนายอุตตม สาวนายน หัวหน้าพรรค,23.นายพุทธิพงษ์ ปุณณกันต์ รมต.ประจำสำนักนายกฯ ควบโฆษกรัฐบาล (พลังประชารัฐ),อดีตแกนนำ กปปส.ที่ย้ายจากพรรคประชาธิปัตย์ไปอยู่พรรคพลังประชารัฐ ร่วมกับกลุ่ม นายณัฏฐพล ทีปสุวรรณ อดีต ส.ส.กทม.ของพรรคเก่าแก่ เคยเป็นอดีตโฆษกรัฐบาล บิ๊กตู่1    ,รัฐมนตรีช่วยว่าการ,พลังประชารัฐ,24.พล.อ.ชัยชาญ ช้างมงคล รมช.กลาโหม,บิ๊กช้าง ,อดีตปลัดกระทรวงกลาโหม นั่งตำแหน่งต่อจากบิ๊กติ๊กพล.อ.ปรีชา จันทร์โอชา น้องชายสุดเลิฟ ของบิ๊กตู่พล.อ.ประยุทธ์ จันทร์โอชา ทั้งยังเคยเป็นประธานสอบข้อเท็จจริงกรณีก่อสร้างอุทยานราชภักดิ์ของกระทรวงกลาโหม ,25.นายสันติ พร้อมพัฒน์ รมช.คลัง,ผู้ทรงอิทธิพลแห่ง จ.เพชรบูรณ์ อดีต รมว.พัฒนาสังคมและความมั่นคงของมนุษย์ แม้การเลือกตั้งภายใน จ.เพชรบูรณ์ ครั้งที่ผ่านมา พรรคพลังประชารัฐที่นายสันติตัดสินใจย้ายมาอยู่ด้วย จะพ่ายแพ้พรรคเพื่อไทยคู่แข่ง แต่ด้วยเป็นผู้กว้างขวาง,26.นายอนุชา นาคาศัย รมช.คลัง (เสี่ยแฮงค์) 1 ในแกนนำกลุ่มสามมิตร สนิทสนมกับ นายสุริยะ จึงรุ่งเรืองกิจ และนายสมศักดิ์ เทพสุทิน ว่าที่ รมว.พลังงาน กับรมว.ยุติธรรม ในรัฐบาลบิ๊กตู่ 2/1 นี้ และยังเป็นอดีตสามีของนางพรทิวา นาคาศัย อดีต รมว.พาณิชย์ พรรคภูมิใจไทย ในรัฐบาลนายอภิสิทธิ์ เวชชาชีวะ อีกด้วย  ,ภูมิใจไทย,27.นายนภินทร ศรีสรรพางค์ ภูมิใจไทย รมช.เกษตรและสหกรณ์,ผู้บริหารตลาดศรีเมือง จ.ราชบุรี เจ้าของตลาดกลางค้าส่งผักและผลไม้ขนาดใหญ่  อดีต ส.ว.ราชบุรี และอดีต ส.ส.พรรคเพื่อไทย หลุดคดีจ้างวานฆ่า อดีต ส.ส.นางกอบกุล นพอมรบดี เนื่องจากอัยการสั่งไม่ฟ้องคดีจ้างฆ่า ,28.น.ส.มนัญญา ไทยเศรษฐ์ ส.ส.อุทัยธานี เป็น รมช.เกษตรฯ,น้องสาวของ นายชาดา ไทยเศรษฐ์ ผู้กว้างขวางแห่ง จ.อุทัยธานี เคยเป็นอดีตนายกเทศมนตรีเมืองอุทัยธานี เข้าสู่ถนนการเมืองปี 2550 ได้เป็น ส.ส.อุทัยธานี ปี 2554 ผลงานชิ้นโบแดง ตั้งสมาคมชาวไร่อ้อยไทยเศรษฐ์ เขาว่ากันว่า ที่ต้องยอมสยบให้พรรคพลังประชารัฐเข้าพรรคมาเป็นสมาชิก เพราะเจอ คสช.ส่งทหารไปบุกคฤหาสน์กลางทุ่ง ค้นอาวุธในยุทธการปราบปรามผู้มีอิทธิพล ,29.น.ส.กนกวรรณ วิลาวัลย์ เป็น รมช.ศึกษาฯ,รองหัวหน้าพรรคภูมิใจไทย ทั้งยังเป็นลูกพี่ลูกน้องกับ นายอำนาจ วิลาวัลย์ ส.ส.เขต 1 จ.ปราจีนบุรี พรรคภูมิใจไทย ฐานเสียงใหญ่ในเมืองปราจีนฯ ซึ่งกุมเสียงในเขตเทศบาลเมืองปราจีนบุรี ฐานเสียงเดิมที่มี 17 ชุมชน ,30.นายวีรศักดิ์ หวังศุภกิจโกศล รมช.พาณิชย์,เสี่ยแป้งมันพันล้าน นักธุรกิจระดับ กำนันป้อ ไม่ธรรมดาจริงๆ ย้อนไปการเลือกตั้ง ส.ส.ปี 57 ภายหลังศาล รธน.วินิจฉัยโมฆะ กำนันก็ส่งลูกชาย กฤษฎิ์หิรัญ หวังศุภกิจโกศล สวมเสื้อเพื่อไทย ลงเขต 10 เอาชนะ บุญจง วงศ์ไตรรัตน์ พรรคภูมิใจไทย อดีต ส.ส.หลายสมัย,ประชาธิปัตย์,31.นายนิพนธ์ บุญญามณี รมช.มหาดไทย,เป็นทนายความเก่า นายกองค์การบริหารส่วน จ.สงขลา อดีตรองเลขาธิการ ปชป., อดีตสมาชิกสภาผู้แทนราษฎร แบบบัญชีรายชื่อ ปชป. และอดีตสมาชิกสภาผู้แทนราษฎรสงขลา 5 สมัย ,32.นายถาวร เสนเนียม รมช.คมนาคม,รองหัวหน้าพรรคประชาธิปัตย์ อดีตแกนนำ กปปส. ผู้ที่ประกาศตัวสนับสนุนให้พรรค ปชป.มาสนับสนุนอย่างเต็มตัว บิ๊กตู่ พล.อ.ประยุทธ์ จันทร์โอชา เป็นนายกรัฐมนตรี รอบ 2 งานนี้เรียกได้ว่าถึงท้ายที่สุดก็สมหวัง แต่ก็ต้องแบกรับข้อครหา เป็น 1 ในตัวการทำให้พรรคเก่าแก่เสี่ยงแตกแยกกันเองอย่างหนัก ,33.คุณหญิงกัลยา โสภณพนิช รมช.ศึกษาธิการ ,หญิงสาวจากตระกูลเจ้าสัวใหญ่ ผู้รับหน้าที่เป็นรองหัวหน้ารับผิดชอบ ดูแล ส.ส.ภาคอีสาน ของพรรคประชาธิปัตย์ ในครั้งนี้ เป็น ส.ส.ในระบบบัญชีรายชื่อ และเคยเป็นอดีตกรรมการสภาที่ปรึกษาพรรค และเป็นประธานสมาชิกสภาผู้แทนราษฎรของ ปชป.ด้วย,34.นายสาธิต ปิตุเตชะ รมช.สาธารณสุข,รองหัวหน้าพรรค ปชป. ดูแลพื้นที่ภาคกลาง ส.ส.ระยอง เขต 1 หลายสมัย ไม่มีใครล้มได้ เป็นผู้จัดการทำให้พรรคได้ ส.ส.4 คน ยกทั้งจังหวัดมา 2 สมัยติดต่อกัน ทั้งยังรักษาที่นั่ง ส.ส.ในระยองไว้ได้ 3 ใน 4 เขต ท่ามกลางสถานการณ์ตกตำ่ที่สุดของพรรคในศึกเลือกตั้ง 2562 ต่อสู้จนได้ที่นั่ง ส.ส.นครปฐม เขต 1 จากการนับคะแนนผิดของ กกต.กลับมาเป็นของพรรค,ชาติไทยพัฒนา ,35.นายประภัตร โพธสุธน รมช.เกษตรและสหกรณ์ ,เลขาธิการชาติไทยพัฒนา ที่หลายคนยังจำศึกช้างชนช้างในจังหวัดสุพรรณบุรี ของคนกันเอง กับ นายจองชัย เที่ยงธรรม อดีตแกนนำพรรค ที่ซุ่มไปสมัครเป็นสมาชิกพรรคภูมิใจไทยได้ งานนี้จบลงที่ชัยชนะของฝ่ายนายประภัตร สร้างความเจ็บช้ำให้กับอีกฝ่ายไม่รู้ลืม  ,ชาติพัฒนา ,36.นายเทวัญ ลิปตพัลลภ ยังไม่รู้ว่าจะได้ตำแหน่งใดใน ครม.บิ๊กตู่ 2/1 หรือไม่ ต้องรอดู ท่ามกลางแกนนำในพรรคต่างออกมาทวงสัญญาจากบิ๊กตู่.  
รัฐนาวา บิ๊กตู่ 2/1 คาดว่าใกล้จะได้ฤกษ์เปิดสักที เมื่อ บิ๊กตู่ บอกเองว่า เตรียมนำขึ้นทูลเกล้าฯ ภายในเดือน มิ.ย.นี้ ทั้งนี้หน้าตา ครม.จะหล่อสวยแค่ไหน ทุกคนก็คงใกล้จะได้ยลโฉมกันเต็มทีแล้ว 
ครม.บิ๊กตู่,ครม.บิ๊กตู่2/1,นายกรัฐมนตรีคนที่29,ประยุทธ์ จันทร์โอชา,รัฐบาลบิ๊กตู่2,คณะรัฐมนตรี,ข่าวร้อน,เลือกตั้ง